A HELIX ARBUSTORUM HÍM CSÍRASEJTJÉNEK FEJLŐDÉSE. 
263 
phasisait megfigyelte, s csak az a sorrend helytelen, a hogy ezeket a 
phasisokat egymás mellé sorolta. Egy későbbi dolgozatában (93) a Helix 
pomatia chromosomáinak számát 24-ben állapította meg. 
Zimmermann (131) a hím csírasejtek fejlődése során két sejtnemze¬ 
déket különböztet meg. Az első nemzedékbeli sejteknek szerinte igen 
kevés plasmájuk van, chromatinjuk több részből összetett hurkokat 
alkot, a melyek mind a magnak a mellékmag felé eső részében 
csoportosulnak. A magnak a mellékmagtól elfordult részében majdnem 
semmi chromatin nincs, legföljebb itt-ott található benne egy-egy a 
többinél jobban nyitott hurok. A második nemzedékbeli sejtek sokkal 
nagyobbak, sokkal több plasmájuk van. A nyugvó mag chromatinja 
gömbded csomókat alkot, melyeknek egyes alkotórészeit is jól meg lehet 
különböztetni. Ezeknek a chromatintömböknek a száma legföljebb 24. 
Zimmermann emez adataiból világosan kitetszik, hogy ő voltaképen 
csak egy sejtnemzedéket ismert, illetőleg tudott megkülönböztetni, neve¬ 
zetesen az I. spermatocytákat. Az ő szerinte való első nemzedék ugyanis 
nem egyéb, mint az I. spermatocyták egészen fiatal nemzedéke a synap- 
sist közvetetleniil követő fejlődési szakból. Az ő második nemzedéke az 
auxocyták fejlett nemzedéke, vagyis az I. spermatocyták idősebb képvi¬ 
selői az első érési orsó kialakulását közvetettemül megelőző időszakból. 
Bolles Lee (10) nagybecsű vizsgálatainak eredményéről részben 
már föntebb, a spermatogoniák ismertetése alkalmával szóltam. Már ott 
kiemeltem, hogy ő a spermatogoniák és a spermatocyták nemzedékét 
nem tudta egymástól pontosan elválasztani, a mennyiben a fiatal I. 
spermatocytákat spermatogoniáknak tartotta, s azért azokat a stádiumo¬ 
kat, a melyeket föntebb az első érési oszlás prophasisa egyes szakaszai¬ 
ként írtam le, s a melynek legélesebben jellemzett szakasza a z ú. n. 
bouquet-stádium, a spermatogoniák oszlásának cyclusába sorolta be. 
Eredményei tehát ebben a tekintetben ZiMMERMANN-éival egyeznek meg. 
Hogy ezek a stádiumok valójában az I. spermatocyták oszlásának a 
stádiumai, azt föntebb, azt hiszem, sikerült bebizonyítanom, hiszen 
ezeket csak az I. spermatocyták oszlásának menetébe lehet beilleszteni. 
Spermatocyta voltukat bizonyítja az a körülmény is, hogy az ilyen 
sejtekben chromidialis készüléket találunk, a mely Popoff (94) vizsgálatai 
s a magam megfigyelései szerint is csak a spermatocytákban jelennek 
meg. További bizonyságul analóg példákra hivatkozhatom, melyeknek 
tanúsága szerint a chromosomáknak bouquet formában való elrendező¬ 
dése ha nem is általános, de minden esetre igen gyakori jellemző 
sajátsága az ovo- illetőleg spermatocytáknak. 
így Maréchal (64) szerint a csontos halak (Trigla hirundo és 
Gasterosteus aculeatus) ovocytáinak chromosomái szinte tökéletesen 
